MTÜ Eesti Skeptik

MTÜ Eesti Skeptik on Eestis 2007. aastal rajatud mittetulundusorganisatsioon, mis uurib ja kritiseerib pseudoteadusi ning populariseerib kriitilist teaduslikku mõtlemist.

Organisatsioon haldab internetiportaali Skeptik.ee (alapealkirjaga Skeptiline Eesti), milles avaldab pseudoteaduste teemalisi meediaülevaateid, pseudoteaduste ja nende praktiseerijate ning religioosse propaganda suhtes kriitilisi artikleid. MTÜ korraldab ka samateemalisi üritusi ja levitab teabematerjale.Martin Vällik "Mis on skeptik.ee?" (vaadatud 18. juulil 2011)

2008. aastast annab Eesti Skeptik iga aasta "31. aprillil" välja Umbluu preemiat pseudoteaduste levitamise eest: "Umbluu preemia on auhind nende isikute ja ettevõtete tunnustamiseks, kes on usinasti kündnud uhhuu-põldu, väetanud meie vaimset ruumi viljaka sõnnikuga, juhtinud meie inimesi uutele vertikaalidele, osutanud meile nii moodsaid teenuseid, et isegi teadus pole veel avastanud selle vääramatut kõikvõimsust…" Auhinnaks on virtuaalne Viltune Pendel.
Martin Vällik "Umbluu preemia" (vaadatud 18. juulil 2011)

2011. aastal pälvisid Umbluu preemia Eesti Rahvusringhäälingu raadiokanali Raadio 2 saatesari "Hallo, Kosmos!" ja saatejuht Ingrid Peek libateaduse levitamise eest maksumaksja rahaga. Ära märgiti presidendi abikaasa Evelin Ilves, "kes on oma silmatorkavat positsiooni kasutanud toitumis- ja tervisealaste libateadmiste" levitamiseks."Umbluu preemia 2011 — ERR, R2, "Hallo, Kosmos!", Ingrid Peek" (vaadatud 18. juulil 2011)

MTÜ asutasid Elver Loho ja Martin Vällik. MTÜ liikmete seas olid 18. juuli 2011 seisuga ka toimetaja Kulle Raig, ajakirjanik Arko Olesk, diplomaat Sven Jürgenson, IT-spetsialist Peeter Marvet ja ärimees Raivo Hein.

Viited

Välislingid
 Skeptik.ee

Kategooria:Eesti mittetulundusühingud
Kategooria:Skeptitsism